CELEX: 62019CA0378
Language: fi
Date: 2020-06-11 00:00:00
Title: Asia C-378/19: Unionin tuomioistuimen tuomio (viides jaosto) 11.6.2020 (ennakkoratkaisupyyntö, jonka on esittänyt Ústavný súd Slovenskej republiky – Slovakia) – Oikeudenkäynti, jonka on pannut vireille Prezident Slovenskej republiky (Ennakkoratkaisupyyntö – Sähkön sisämarkkinat – Direktiivi 2009/72/EY – 35 artiklan 4 ja 5 kohta – Sääntelyviranomaisten riippumattomuus – Kansallinen lainsäädäntö, jolla kansallisen sääntelyviranomaisen pääjohtajan nimitysvalta siirretään valtionpäämieheltä hallitukselle – Kansallisten ministeriöiden osallistuminen hinnoittelumenettelyihin)

17.8.2020   
            
            
               FI
            
            
               Euroopan unionin virallinen lehti
            
            
               C 271/18
            
         
      Unionin tuomioistuimen tuomio (viides jaosto) 11.6.2020 (ennakkoratkaisupyyntö, jonka on esittänyt Ústavný súd Slovenskej republiky – Slovakia) – Oikeudenkäynti, jonka on pannut vireille Prezident Slovenskej republiky
      (Asia C-378/19) (1)
      
      (Ennakkoratkaisupyyntö - Sähkön sisämarkkinat - Direktiivi 2009/72/EY - 35 artiklan 4 ja 5 kohta - Sääntelyviranomaisten riippumattomuus - Kansallinen lainsäädäntö, jolla kansallisen sääntelyviranomaisen pääjohtajan nimitysvalta siirretään valtionpäämieheltä hallitukselle - Kansallisten ministeriöiden osallistuminen hinnoittelumenettelyihin)
      (2020/C 271/25)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Ústavný súd Slovenskej republiky
      
         Asianosainen pääasiassa
      
      Prezident Slovenskej republiky
      Muut osapuolet: Národná rada Slovenskej republiky ja Vláda Slovenskej republiky
      
         Tuomiolauselma
      
      
                  1)
               
               
                  Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13.7.2009 annetun Euroopan parlamentin ja neuvoston direktiivin 2009/72/EY 35 artiklan 4 ja 5 kohtaa on tulkittava siten, etteivät ne ole esteenä jäsenvaltion lainsäädännölle, jonka mukaan kyseisen valtion hallituksella on toimivalta nimittää ja erottaa kansallisen sääntelyviranomaisen pääjohtaja, kunhan kaikkia näissä säännöksissä säädettyjä vaatimuksia noudatetaan, mikä ennakkoratkaisua pyytäneen tuomioistuimen on tarkistettava.
               
            
                  2)
               
               
                  Direktiivin 2009/72 35 artiklan 4 ja 5 kohtaa on tulkittava siten, etteivät ne ole esteenä jäsenvaltion lainsäädännölle, jossa säädetään yleisen edun suojaamiseksi kyseisen valtion ministeriöiden edustajien osallistumisesta tiettyihin kansallisen sääntelyviranomaisen menettelyihin, jotka koskevat hintojen vahvistamista, kunhan kyseisen viranomaisen päätöksenteon riippumattomuutta kunnioitetaan, mikä ennakkoratkaisua pyytäneen tuomioistuimen on tarkistettava.
               
            
         (1)  EUVL C 238, 15.7.2019.